ZAPISNIK
34. sjednice Vijeća Mjesnog odbora Granešinski Novaki, održane 18. ožujka 2024.
u prostorijama objekta mjesne samouprave, Novačka ulica 200, s početkom u 19,30 sati


NAZOČNI ČLANOVI VIJEĆA: Dalibor Kelčec Pester, Damir Reštigorac, Marijan Ključarić, Vesna Turčin i Renato Blažun.

Predsjedava: Dalibor Kelčec Pester, predsjednik Vijeća.
Zapisnik vodi: Damir Reštigorac, potpredsjednik Vijeća.

Predsjednik konstatira da su nazočni svi članovi Vijeća te Vijeće može pravovaljano odlučivati.
Predsjednik otvara 34. sjednicu Vijeća Mjesnog odbora Granešinski Novaki

Vijeće bez rasprave, jednoglasno, prihvaća tekst zapisnika s 33. sjednice održane 22. veljače 2024. godine.

Predsjednik predlaže dopunu dnevnog reda:
1. Prijedlog preimenovanja naziva stajališta ZET-a na području Gradske četvrti Gornja Dubrava – donošenje zaključka.
Na prijedlog predsjednika, Vijeće jednoglasno utvrđuje

DNEVNI RED:

1. [bookmark: _Hlk149206276][bookmark: _Hlk81126000][bookmark: _Hlk81125817][bookmark: _Hlk526438979][bookmark: _Hlk43455185][bookmark: _Hlk506499666][bookmark: _Hlk518591480][bookmark: _Hlk515825677][bookmark: _Hlk501894843][bookmark: _Hlk49688566]Prijedlog  rekonstrukcije kolnika u Novačkoj ulici – donošenje zaključka;
2. [bookmark: _Hlk81127871]Zahtjev Marka Novogradeca za postavljanje uspornika prometa na lokaciji Novačka ulica 177 – donošenje zaključka;
3. Prijedlog preimenovanja naziva stajališta ZET-a na području Gradske četvrti Gornja Dubrava - donošenje zaključka;
4. Pitanja, prijedlozi i obavijesti.


[bookmark: _Hlk81135328][bookmark: _Hlk82615456][bookmark: _Hlk523658534][bookmark: _Hlk515825873][bookmark: _Hlk153833497]Ad 1.  Prijedlog  rekonstrukcije kolnika u Novačkoj ulici

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu rekonstrukcije kolnika u Novačkoj ulici

I. Razmotren je prijedlog rekonstrukcije kolnika u Novačkoj ulici. 
II. Predlaže se rekonstrukcija cijele Novačke ulice do ulice Blažunov brijeg kao prijeko potrebna, kao i zamjena vodoopskrbnih cijevi u Novačkoj ulici radi učestalog pucanja. Potrebno je sanirati i odvodnju, tj. vodu koja se cijedi na Novačku ulicu ispod crkve kod Sjeverne ulice, radi čega se po zimi ledi kolnik i dolazi do prometnih nezgoda i izlijetanja vozila u groblje Miroševac.


Ad 2. Zahtjev Marka Novogradeca za postavljanje uspornika prometa na lokaciji Novačka ulica 177

Razmotren je zahtjev Marka Novogradeca za postavljanje uspornika prometa na lokaciji Novačka ulica 177.
Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu postavljanja uspornika prometa na lokaciji Novačka ulica 177

I. Razmotren je zahtjev gosp. Marka Novogradeca za postavljanje uspornika prometa na lokaciji Novačka ulica 177.
II. Vijeće predlaže da se na navedenoj lokaciji, umjesto postavljanja uspornika prometa, postavi mjerač brzine jer bi to bilo svrsishodnije za rješavanje problema prebrze vožnje. Mjerači brzine psihološki djeluju na vozače i na taj način imaju utjecaj i na smirenje prometa. Uspornici prometa postavljeni su kod crkve, a nedavno traženi uspornici prometa u Novačkoj ulici kod dječjeg igrališta su odbijeni.
III. Ovaj zaključak dostavlja se Vijeću Gradske četvrti Gornja Dubrava na daljnje postupanje. 


Ad3. Prijedlog preimenovanja naziva stajališta ZET-a

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o prijedlogu preimenovanja naziva stajališta ZET-a
[bookmark: _GoBack]na području Gradske četvrti Gornja Dubrava

I. Razmotren je prijedlog preimenovanja naziva stajališta ZET-a na području Gradske četvrti Gornja Dubrava, Odjela za razvoj prometa ZET-a d.o.o. 
	II. Daje se pozitivno mišljenje na navedeno, u dijelu koji se odnosi na autobusna stajališta ZET-a koja se nalaze na području Mjesnog odbora Granešinski Novaki. To su autobusna stajališta pod brojem 5 (Novaki - promjena u Cuglini) i 23 (Dotrščinska – promjena u Granešinski Novaki).
	III. Ovaj zaključak dostavlja se Vijeću Gradske četvrti Gornja Dubrava na daljnje postupanje.


Ad 4. Pitanja, prijedlozi i obavijesti

Vijeće predlaže da Zagrebačke ceste saniraju prijekope u ulici Zelenčica kod kbr. 4 i ulicu Cuglini u cijeloj dužini nakon zamjene cjevovoda (napominjemo da je navedena ulica na usponu te voda nosi šoder i ne može se prometovati istom jer su nastale velike rupe), te šaht od kanalizacije koji je propao u Novačkoj ulici kod  kbr. 169 kod crkve, u Fabijanićevoj ulici kod ulaza u ribnjak HVIDR-e propao je kolnik (postoji mogućnost da se otvori rupa na kolniku jer je bilo puknuće hidranta, te je voda natopila i potkopala asfalt ispod kolnika.

Sjednica je završila u 20,45 sati.

KLASA: 024-08/24-003/591
URBROJ: 251-13-11-5/007-24-2
Zagreb, 18. ožujka 2024.

Zapisnik sastavio:
Damir Reštigorac

Zapisnik tehnički i administrativno
obradila: Jadranka Marković
									         Predsjednik
									Vijeća Mjesnog odbora  
									   Granešinski Novaki

 Dalibor Kelčec Pester


